2021. gada 11. maijā Noteikumi Nr. 296

Rīgā (prot. Nr. 40 30. §)

**Grozījumi Ministru kabineta 2015. gada 10. marta noteikumos Nr. 125 "Valsts un Eiropas Savienības atbalsta piešķiršanas kārtība sabiedrības virzītas vietējās attīstības stratēģiju sagatavošanai un īstenošanai"**

Izdoti saskaņā ar

Lauksaimniecības un

lauku attīstības likuma

5. panta ceturto un septīto daļu

Izdarīt Ministru kabineta 2015. gada 10. marta noteikumos Nr. 125 "Valsts un Eiropas Savienības atbalsta piešķiršanas kārtība sabiedrības virzītas vietējās attīstības stratēģiju sagatavošanai un īstenošanai" (Latvijas Vēstnesis, 2015, 59. nr.; 2017, 199. nr.; 2018, 112. nr.; 2020, 75., 160. nr.) šādus grozījumus:

1. Papildināt 45. punktu ar otro teikumu šādā redakcijā:

"Vietējā rīcības grupa, kurai šo noteikumu 48.2punktā minētais papildu atbalsts nepārsniedz 500 000 *euro*, savas darbības nodrošināšanai un teritorijas aktivizēšanai var izmantot līdz 20 procentiem no piešķirtā papildu atbalsta vai līdz 25 procentiem no minētā finansējuma, ja atbalstu saņem arī Rīcības programmas pasākumā."

2. Papildināt noteikumus ar 48.2 punktu šādā redakcijā:

"48.2 Vietējā rīcības grupa uz papildu atbalstu Lauku attīstības programmas pasākumā var pieteikties mēneša laikā pēc tam, kad Lauku atbalsta dienests oficiālajā izdevumā "Latvijas Vēstnesis" ir izsludinājis iesniegumu pieņemšanu. Vietējā rīcības grupa uz papildu atbalstu piesakās, iesniedzot dokumentus saskaņā ar šo noteikumu 51. punktu. Lauku atbalsta dienests atbalsta apmēru katrai vietējai rīcības grupai aprēķina saskaņā ar šo noteikumu 43. punktu."

Ministru prezidents A. K. Kariņš

Zemkopības ministrs K. Gerhards